**Mokyklos veiklos kokybės įsivertinimo 2014 m. rezultatai**

Mokytojų apklausos duomenys (dalyvių skaičius - 32):

Mokytojai teigiamai įvertino mokyklos aplinką, etosą. Apklausos duomenys rodo, kad pedagogai jaučiasi esą bendruomenės dalis, jiems patinka darbas, mokyklos renginiai, ypač džiaugiamasi mokinių sportiniais pasiekimais. 97 % apklaustųjų teigia, kad mokyklos aplinka yra saugi. 86 % mokytojų diskutuoja, teikia pasiūlymus dėl mokyklos tradicijų, 83 % į švenčių ir renginių organizavimą patys noriai įsitraukia. 88 % teigia, kad mokinių tėvai aktyviai dalyvauja mokyklos veikloje. 90 % mokytojų džiaugiasi tarpusavio santykiais su mokiniais. Tačiau net 41 %  prastai vertina mokyklos tarptautinius ryšius. 29 % pageidautų, kad mokiniai labiau laikytųsi mokinio taisyklių.

Mokinių tėvų apklausos duomenys:

Apklausoje dalyvavę mokinių tėvai džiaugėsi mokyklos etosu. 93% apklaustųjų patinka mokyklos renginiai, tačiau 24% prisipažino, kad patys  nepadeda organizuoti renginių, tačiau jais domisi ir mielai juose dalyvauja. 81% mano, kad mokykloje vyrauja teigiamas požiūris į mokymąsi. 82%  labai gerai vertina rūpinimąsi mokiniais. 88 % teigia, kad jų vaikams labai patinka mokytis būtent šitoje mokykloje. Tėvų manymu, pedagogai visada pasiruošę bendradarbiauti su tėvais, mokykloje tėvai yra laukiami.Vis dėlto 17 % apklaustų tėvų mano, kad jų vaikai ne visada rimtai žiūri į mokymąsi, tačiau visi jie tiki, kad jų vaikas padarys pažangą.

Mokinių apklausos duomenys (apklausta 112 mokinių):

Aukščiausia verte įvertinti klausimai apie mokyklos mokinių pasiekimus. 81% mokinių teigia, kad mokykla yra gera, 71 %  mano, kad mokykloje dirba stiprūs visų dalykų mokytojai. 77 % didžiuojasi mokyklos simbolika. Dauguma mokinių (80 %) sakosi, kad dalyvauja mokyklos šventėse ir renginiuose, 54 % noriai įsitraukia į mokyklos švenčių organizavimą, 79 % yra patenkinti, kad mokosi būtent šitoje mokykloje, nes mokytojai padeda siekti pažangos, pasako, ko iš mokinių tikimasi. Mokytojai išklauso mokinių nuomonės, nurodo tikslus. Vis dėlto dalis apklaustųjų mano, kad ne visada laikomasi bendrų susitarimų. Mokiniai drausmingai turi elgtis net tada, kai jų nemato mokytojai.